**Милица Миљковић, добитница Републичке награде за за допринос унапређењу социјалне заштите за 2019. годину.**

27.04.2021. година

Дана 27.04.2021.године у организацији Удружења стручних радника социјалне заштите, а у просторијама Високе школе социјалног рада у Београду, уручена је „ПОВЕЉА“ и Републичке награде за посебан допринос унапређењу социјалне заштите за 2019. годину.

Добитник треће награде у категорији појединаца је наша колегиница Милица Миљковић.

Милица је своју радну и професионалну каријеру започела је у Центру за социјални рад у Крушевцу, заснивањем радног односа, 05.05.1986. године, на месту стручног сарадника социјалног рада у организационој јединици непосредне социјалне заштите.

Пуне 34 године, одговорно, професионално и посвећено обављала је различите послове у социјалној заштити. Кроз све ове године, давала је најбољи део себе помажући људима. Рад у социјалној заштити изнад свега тражи комплетног човека широких схватања, професионалца, спремног да тражи решења и када се чини да их нема.

Кроз дугу професионалну каријеру, Милица је прошла кроз све организационе целине установе и бавила се свим категоријама корисника.

Милица Миљковић је остварена личност у сваком погледу. Свако признање је вредно поштовања. Оно које дође од струке је највредније

Колектив Центра за социјални рад честита Милици на заслуженом признању и жели добро здравље и дуг живот.